BCH บวกต่อ 5% ลุ้นกำไรไตรมาส 2 นิวไฮ 496 ลบ. อานิสงส์ “ตรวจโควิด – Hospitel” หนุน
BCH บวกต่อ 5% โบรกฯมองแรงหนุนจากยอดตรวจโควิดและรายได้เพิ่มจาก Hospitel หนุนกำไรไตรมาส 2 นิวไฮ แตะ 496 ลบ. ยังคงแนะนำ “ซื้อ” ราคาเป้าหมาย 26 บาท 
16 ก.ค. 2564

ผู้สื่อข่าวรายงานว่าวันนี้ (16 ก.ค. 2564) ราคาหุ้นบริษัท บางกอก เชน ฮอสปิทอล จำกัด (มหาชน) หรือ BCH ปิดตลาดอยู่ที่ระดับ 25.25บาท เพิ่มขึ้น 1.25 บาท หรือ 5.21% โดยทำจุดสูงสุดที่ 25.25 บาท และทำจุดต่ำสุดที่ 23.80 บาท ด้วยมูลค่าการซื้อขาย 1.43 พันล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (16 ก.ค. 2564) โดยคาดกำไรไตรมาส 2/2564 จะทำจุดสูงสุดใหม่ที่ 496 ล้านบาท ได้แรงหนุนจากยอดการตรวจ COVID-19 ในช่วงไตรมาส 2/2564 ที่เร่งขึ้นอย่างมีนัยสำคัญ อีกทั้งผ่านรายได้เพิ่มจาก Hospitel โดยรวมจึงหนุน EBITDA Margin มีแนวโน้มปรับตัวขึ้นจากไตรมาสก่อนสู่ระดับ 32.20% จากไตรมาส 1/2564 ที่ 29.70% ทั้งนี้ยังคงแนะนำ “ซื้อ” ราคาเป้าหมาย 26 บาท 